cyanic-selkie/wikianc huggingface dataset:
होशियारपुर
होशियारपुर (Hoshiarpur) भारत के पंजाब राज्य के होशियारपुर ज़िले में स्थित एक नगर है। यह ज़िले का मुख्यालय भी है।
क्षिप्रिका
क्षिप्रिका (Rapid) नदी के मार्ग का वह हिस्सा है जहाँ किसी अवरोध के कारण ढाल सामान्य की अपेक्षा अधिक तीव्र होता है और जल प्रवाह अत्यधिक तीव्र होता है। यह जलप्रपात और सामान्य प्रवाह के बीच की स्थिति होती है और सामान्यतः यहाँ नदी की तली कठोर चट्टानों की होती है। जलप्रपात और क्षिप्रिकाओं का पाया जाना नदी की युवावस्था का द्योतक है।
क्षिप्रिकाओं का महत्व राफ्टिंग और श्वेतजल अवलोकन जैसे जल के मनोरंजन उपयोगों के कारण है। क्षिप्रिकाओं का वर्गीकरण भी राफ्टिंग में आने वाले खतरे के अनुसार किया जाता है। जब कई जल प्रपात बन जाते हैं तो उसे कास्केट कहते हैं
दूधराज
दूधराज या सुल्ताना बुलबुल, जिसे अंग्रेज़ी में एशियाई दिव्यलोकी कीटमार ( Indian Paradise Flycatcher ) कहते हैं, पासरीफ़ोर्मीज़ जीववैज्ञानिक गण का मध्य आकार का एक पक्षी है। नरों की दुम पर लम्बे पंख होते हैं जो उत्तर भारत में यह अक्सर सफ़ेद रंग के होते है, लेकिन अन्य जगहों पर आमतौर से काले या लाल-भूरे होते हैं। यह घनी टहनियों वाले पेड़ों के नीचे कीट पकड़कर खाते हैं।
मध्य प्रदेश का राजपक्षी
दूधराज मध्य प्रदेश का राजपक्षी है। इसकी रक्षा के लिए उस राज्य में कई संरक्षित क्षेत्र बने हुए हैं।
यूएस-बांग्ला एयरलाइन्स विमान दुर्घटना
यूएस-बांग्ला एयरलाइन्स विमान 211 (बीएस211/यूबीG211) एक यूएस-बांग्ला एयरलाइन्स अन्तर्राष्ट्रीय यात्री विमान था जो कि बांग्लादेश के शाहजलाल अन्तर्राष्ट्रीय विमानक्षेत्र, ढाका से नेपाल के त्रिभुवन अन्तर्राष्ट्रीय विमानक्षेत्र के मध्य चलता था। 12 मार्च 2018 को यूएस-बांग्ला एयरलाइन्स की बमबर्डीयर 8-क्यू400 विमान स्थानीय समयानुसार 14:15 बजे (8:30 यूटीसी) लैंडिंग के समय दुर्घटनाग्रस्त हो गयी तथा इसमे आग लग गयी। दुर्घटना के समय विमान में 67 यात्री तथा 4 चालक दल सवार थे। इस दुर्घटना में 51 लोगों की मृत्यु हो गयी तथा 20 लोग घायल हो गये।
विमान
दुर्घटनाग्रस्त विमान बमबर्डीयर 8-क्यू400 था जो कि एस2-एजीयू नाम से पंजीकृत था। विमान को पहली बार स्कैन्डिनेवियन एयरलाइन्स को भेजा गया था, फिर इसे ऑग्सबर्ग एयरवेज़ को 2008 में भेजा गया और यह तब तक इस कम्पनी के पास रहा जब तक इसे 2014 में यूएस-बांग्ला एयरलाइन्स को नहीं बेचा गया। यह विमान इससे पहले भी 2015 में बांग्लादेश के सैदपुर में रनवे से फिसल गया था। हालाँकि इस दुर्घटना में किसी को चोट नहीं आयी थी। विमान को हल्का फुल्का नुकसान पहुँचा, फिर 8 घण्टें बाद यह फिर से अपनी सेवाएँ देने लगा।
दुर्घटना
विमान स्थानीय समयानुसार 12:52 बजे (यूटीसी 6:52) बांग्लादेश की राजधानी ढाका के शाहजलाल विमानक्षेत्र से नेपाल की राजधानी काठमांडू के त्रिभुवन विमानक्षेत्र के लिये उड़ान भरी। इस विमान में 67 यात्री व चार चालक दल सवार थे।
त्रिभुवन अन्तर्राष्ट्रीय विमानक्षेत्र के टावर कंट्रोल ने विमान को रनवे 02 पर उतारने की अनुमति दी, परन्तु विमान कर्मचारी ने रनवे 20 पर उतारने का आग्रह किया। फिर टावर कंट्रोल ने रनवे 20 पर उतारने की अनुमति दी। टावर कंट्रोल ने विमान कर्मचारी से इसका आशय पूछा जिसका जवाब आया कि "मैं इसे 02 पर लैंड करना चाहता हूँ"।
स्थानीय मिडिया के अनुसार विमान ने रनवे 02 की चौखट पार कर ली थी लेकिन उसके बाद यह रनवे से उतर गया। प्रत्यक्षदर्शियों के अनुसार विमान रनवे पर सही से नहीं उतरा था। दुर्घटना में बचे एक यात्री ने बताया कि "विमान ने विचित्र तरह से व्यवहार करना प्रारम्भ कर दिया था"। कर्मियों ने बताया कि विमान बार बार डोल रहा था। जब इसकी लैंडिंग हो गयी तब यह रनवे से मुड़ने लगा और इसके बाद फिसला तथा विमानक्षेत्र में लगी दीवार से टकरा गया। इसके बाद यह फुटबॉल मैदान में जाकर दुर्घटनाग्रस्त हो गया। फिर इसमें चिंगारियाँ और ईंधन टैंक के टूटने से पूरे विमान में आग लग गयी। विमान कई टुकड़ों में टूट भी गया।
दमकलकर्मी व आपातकालीन सेवाओं को तुरन्त घटनास्थल पर भेजा गया। दमकलकर्मियों को आग पर नियंत्रण पाने में 15 मिनट लगे। इकत्तीस लोगों को तुरन्त काठमांडू के विभिन्न अस्पतालों में भर्ती करवाया गया, जिसमें बहुत से गम्भीर रूप से घायल थे। बचाव दल ने तुरन्त 8 शव घटनास्थल से प्राप्त किये। बाद में बचाव कार्यों के दौरान 32 और शव मिले। इस दुर्घटना 51 लोगों की मृत्यु हो गयी जिसमे 40 लोगों ने दुर्घटनास्थल तथा 11 लोगो ने अस्पताल में दम तोड़ दिया।  दुर्घटना के बाद विमानक्षेत्र को 3 घण्टें के लिये बन्द कर दिया गया।
यात्री तथा चालक दल
सूचना के अनुसार विमान में 67 यात्री सवार थे जिसमें दो बच्चे भी शामिल थे तथा चार चालक दल के सदस्य थे। इस विमान के कप्तान आबिद सुल्तान थे, जो कि बांग्लादेश वायुसेना के पायलट रह चुके थे। प्रथम अधिकारी पृथुला राशिद थीं। आबिद सुल्तान को विमान उड़ाने का 22 वर्षों का अनुभव था। दो अन्य चालक दल सदस्य ख्वाजा हुसैन मोहम्मद शफ़ी तथा शमीम अख्तर थे।
जाँच
नेपाल के प्रधानमन्त्री खड्ग प्रसाद शर्मा ओली (के॰ पी॰ शर्मा ओली) ने तुरन्त राहत एवं बचाव कार्यों का निरिक्षण करने हेतु दुर्घटना स्थल पर पहुँचे। बाद में उन्होंने दुर्घटना की जाँच के आदेश दिये।
नल्लूरु (अनंतपुर)
नल्लूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
द मिस्ट्रेस ऑफ़ स्पाइसेज़ (उपन्यास)
द मिस्ट्रेस ऑफ़ स्पाइसेज़ चित्रा बैनर्जी दिवाकरूणी द्नारा लिखित एक उपन्यास है।
कचल
नेपाल देशके पश्चिमांचल विकास क्षेत्र के लुम्बिनी अंचल में अवस्थित पाल्पा जिल्ला का यें जगा एक अत्याधिक उर्वर एवं घना वस्ती सें भरा हुआ सुन्दर गाँव हैं। नेपाल में इसे गाँउ विकास समिति और गाविस के रूपमें जानाजाता हैं।
किशुनपुर, अररिया
किशुनपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
सिपाहीजाला ज़िला
सिपाहीजाला ज़िला (Sepahijala district) भारत के त्रिपुरा राज्य का एक ज़िला है।
डैबोलिम विमानक्षेत्र
भवन ढाँचा
यह हवाईअड्डा लगभग 688 ha क्षेत्र में फैला हुआ है जिसके अंदर 14 ha का एक नागरिक परिक्षेत्र है। नागरिक परिक्षेत्र भाविप्रा द्वारा संचालित होता है। प्रतिदिन की लगभग कुल १८० उड़ानों में से अधिकांश नागरिक विमान दोपहर १ बजे से रात ९ बजे तक उड़ते हैं। ऐसा नौसेना के प्रतिबंधों की वजह से होता है जो नौसैनिक विमानों के प्रशिक्षण के लिये बनाये गये हैं। सितम्बर २०१७ में भाविप्र और नौसेना ने बोइंग ७४७ विमान उतरने लायक एक पूरी लम्बाई का समानान्तर हवाईपट्टी और विमानों के पार्किंग मार्ग बनाने व खर्च साझा करने का समझौता किया। जनवरी २०१८ में इस परियोजना को पर्यावरण विभाग से मंजूरी भी मिल गई। ३७१० मीटर लंबा पार्किंग मार्ग बनाने वाली यह परियोजना तीन चरणों में पूरी होगी। परियोजना का पहला चरण नवम्बर २०१९ में समाप्त हुआ। पूरी हो चुके पार्किंग मार्ग को दिसम्बर २०१९ में खोल दिया गया। इसकी वजह से रनवे की क्षमता १५ उडान प्रति घंटे से बढकर १८-२० उडानें प्रति घंटा हो गई।
टर्मिनल
हवाईअड्डे का एकीकृत टर्मिनल देसी और विदेशी दोनों ही तरह के उड़ानों के लिये उपयोग में लाया जाता है। इसे दिसम्बर २०१३ में शुरु किया गया था। चार तलों वाले इस भवन की संरचना कलात्मक शीशों, विशाल स्टील के स्तंभों व फ्रेमरहित शीशे के आवरणों से सुसज्जित है। ३६००० वर्ग मीटर क्षेत्र में फैला यह टर्मिनल सालाना ५० लाख यात्रियों के उपयोग के लिये बनाया गया है। इसके पास ८ ऐरोब्रिज हैं। टर्मिनल पर एक सामान जांचने की प्रणाली और सीवेज ट्रीटमेंट प्रणाली है। यहाँ एटीएम, रेस्तराँ, वाई-फाई, सूचना-डेस्क, शौचालय, चिकित्स्कीय सुविधाएँ और धूम्रपान क्षेत्र हैं। यहां ७५ चेक-इन काउंटर, प्रस्थान के लिये २२ प्रवासी काउंटर, आगमन के लिये १८ प्रवासी काउंटर, १४ सुरक्षा जांच काउन्टर और ८ कस्टम विभाग के काउंटर हैं। चार मंजिला इस इमारत के तहखाने में बिजली सम्बन्धी कमरे और कार्गो संबन्धित कार्य होते हैं। भूतल पर चेक-इन काउंटर और प्रथम तल पर सुरक्षा जाँच बूथ हैं। दूसरे तल पर सुरक्षा जांच के बाद विमान में बैठने से पहले यात्री प्रतीक्षालयों में विश्राम कर सकते हैं।
इन्हें भी देखें
मुम्बई हवाईअड्डा पुणे हवाईअड्डा नागपुर हवाईअड्डा
बसूली
बसूली (Stonemason's hammer या Brick Hammer) एक हाथ औजार है जिसका उपयोग मुख्यतः राजगीरी में होता है। इसके एक तरफ हथौड़े जैसा होता है और दूसरे तरफ छेनी जैसा। इसका उपयोग ईंट आदि को 'काटने' (दो भागों में तोड़ने) के लिये किया जाता है।
इगारा-कौडिया-१, सतपुली तहसील
इगारा-कौडिया-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सिलार चौंरा गाँव, फर्रुखाबाद (फर्रुखाबाद)
सिलार चौंरा फर्रुखाबाद, फर्रुखाबाद, उत्तर प्रदेश स्थित एक गाँव है।
तिरुवुरु
तिरुवुरु (Tiruvuru) भारत के आन्ध्र प्रदेश राज्य के कृष्णा ज़िले में स्थित एक नगर है। भारत की जनगणना में इसे तीन अलग ग्रामों के रूप में गिना जाता है: राजुपेटा, नडिम तिरुवुरु, पाता तिरुवुरु।
जनसंख्या
2011 की भारत जनगणना के अनुसार राजुपेटा में 9489, नडिम तिरुवुरु में 18567 और पाता तिरुवुरु में 6567 लोग रहते थे।
नवाब् पेट (कृष्णा)
नवाब् पेट (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
कसेनी
नेपाल देशके पश्चिमांचल विकास क्षेत्र के लुम्बिनी अंचल में अवस्थित पाल्पा जिल्ला का यें जगा एक अत्याधिक उर्वर एवं घना वस्ती सें भरा हुआ सुन्दर गाँव हैं। नेपाल में इसे गाँउ विकास समिति और गाविस के रूपमें जानाजाता हैं।
छपरा एक्स्प्रेस ८१८१
छपरा एक्स्प्रेस 8181  भारतीय रेल द्वारा संचालित एक मेल एक्स्प्रेस ट्रेन है। यह ट्रेन टाटानगर जंक्शन रेलवे स्टेशन (स्टेशन कोड:TATA) से 09:45PM बजे छूटती है और छपरा रेलवे स्टेशन (स्टेशन कोड:CPR) पर 04:20PM बजे पहुंचती है। इसकी यात्रा अवधि है 18 घंटे 35 मिनट।
डॉग लेफ़लर
डॉग लेफ़लर एक अमरिकी निर्देशक हैं।
छपरा एक्स्प्रेस १०५९
छपरा एक्स्प्रेस 1059  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लोकमान्य तिलक टर्मिनस रेलवे स्टेशन (स्टेशन कोड:LTT) से 10:55AM बजे छूटती है और छपरा रेलवे स्टेशन (स्टेशन कोड:CPR) पर 09:00PM बजे पहुंचती है। इसकी यात्रा अवधि है 34 घंटे 5 मिनट।
अबरार अहमद
अबरार अहमद,भारत के उत्तर प्रदेश की सोलहवीं विधानसभा सभा में विधायक रहे। 2012 एवं 2017 (वर्तमान) उत्तर प्रदेश विधान सभा चुनाव में इन्होंने उत्तर प्रदेश की इसौली विधान सभा निर्वाचन क्षेत्र (निर्वाचन संख्या-187)से चुनाव जीते और वर्तमान में भी विधायक है।
चौपाता, देवलथल तहसील
चौपाता, देवलथल तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
द लास्ट लीजन
द लास्ट लीजन डॉग लेफ़लर द्वारा निर्देशित २००७ की चलचित्र है। यह फिल्म 5वीं सदी में रोमन साम्राज्य के पतन और किंग आर्थर की दंतकथा पर आधारित है। इसमें मुख्य किरदार कॉलिन फर्थ, बेन किंग्सले और ऐश्वर्या राय ने निभाए हैं।
ग्वाटेमाला के राष्ट्रपति
ग्वाटेमाला के राष्ट्रपति ( स्पेनिश : Presidente de ग्वाटेमाला ), आधिकारिक तौर रूप में जाना जाता ग्वाटेमाला के गणराज्य के राष्ट्रपति ( स्पेनिश : Presidente डे ला República de ग्वाटेमाला ), है राज्य के सिर और सरकार के मुखिया का ग्वाटेमाला, एक भी चार के लिए चुने गए यानी कार्यकाल। राष्ट्रपति का पद 1839 में बनाया गया था।
पद धारण करने की आवश्यकता
संविधान के अनुच्छेद 185 के अनुसार, राष्ट्रपति बनने के लिए निम्नलिखित आवश्यक है:
कर्तव्यों और दक्षताओं
संविधान के अनुच्छेद 183 के अनुसार, निम्नलिखित कर्तव्यों और योग्यताओं को राष्ट्रपति द्वारा प्रदान किया जाता है:
सूना, थराली तहसील
सूना, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
गोपाल गणेश आगरकर
गोपाल गणेश आगरकर (१४ जुलाई, १८५६ - १८९५) भारत के महाराष्ट्र प्रदेश के समाज सुधारक एवं पत्रकार थे। वे मराठी के प्रसिद्ध समाचार पत्र केसरी के प्रथम सम्पादक थे। किन्तु बाल गंगाधर तिलक से वैचारिक मतभेद के कारण उन्होने केसरी का सम्पादकत्व छोड़कर सुधारक नामक पत्रिका का प्रकाशन आरम्भ किया। आगरकर, विष्णु कृष्ण चिपलूणकर तथा तिलक "डेकन एजुकेशन सोसायटी" के संस्थापक सदस्य थे।वह फर्ग्युसन कोलेज के सह-संस्थापक थे तथा फर्ग्युसन कोलेज के प्रथम प्रधानाचार्य थे ।
परिचय
आ गरकर जी का जन्म महाराष्ट्र के सातारा जिला के तम्भू गाँव में एक गरीब परिवार में हुआ था। उनकी प्राथमिक शिक्षा कराड के प्राइमरी स्कूल में हुई थी। कराड के एक न्यायालय में क्लर्क का काम करने के बाद वे रत्नागिरि चले गये किन्तु वहाँ शिक्षा ग्रहण न कर पाये। उन्होने १८७८ में बीए तथा सन १८८० में एम ए किया।
भारत का उच्चायोग, वैलेटा
वैलेटा, माल्टा में भारत का उच्चायोग माल्टा के लिए भारत का राजनयिक मिशन है। उच्चायुक्त संगीता बहादुर हैं।
आयोजन और छात्रवृत्ति
उच्चायोग विभिन्न कार्यक्रमों का आयोजन करता है, और भारत में अध्ययन करने के लिए नागरिकों को छात्रवृत्ति प्रदान करता है, विदेश में छात्रों के सीधे प्रवेश जैसी योजनाओं की शुरुआत करता है।
कुसुमखोला
नेपाल देशके पश्चिमांचल विकास क्षेत्र के लुम्बिनी अंचल में अवस्थित पाल्पा जिल्ला का यें जगा एक अत्याधिक उर्वर एवं घना वस्ती सें भरा हुआ सुन्दर गाँव हैं। नेपाल में इसे गाँउ विकास समिति और गाविस के रूपमें जानाजाता हैं।
छपरा एक्स्प्रेस १०६०
छपरा एक्स्प्रेस 1060  भारतीय रेल द्वारा संचालित एक मेल एक्स्प्रेस ट्रेन है। यह ट्रेन छपरा रेलवे स्टेशन (स्टेशन कोड:CPR) से 05:30AM बजे छूटती है और लोकमान्य तिलक टर्मिनस रेलवे स्टेशन (स्टेशन कोड:LTT) पर 04:05PM बजे पहुंचती है। इसकी यात्रा अवधि है 34 घंटे 35 मिनट।
बीमारू राज्य
बीमारू (BIMARU) शब्द मूलतः भारत के चार राज्यों बिहार, मध्य प्रदेश, राजस्थान, और उत्तर प्रदेश.के अंग्रेजी नाम के पहले अक्षर से गढ़ा गया एक शब्द है। इस शब्द (ऐक्रनिम) का सर्वप्रथम प्रयोग आशीष बोस ने 1980 के दशक के मध्य में किया था। बीमारू शब्द वस्तुतः हिन्दी शब्द "बीमार" से संबंधित है।
ऐतिहासिक पृष्ठभूमि
1980 के दशक के मध्य में एक आर्थिक विश्लेषक आशीष बोस ने बीमारू शब्द का प्रयोग तत्कालीन प्रधानमंत्री श्री राजीव गांधी को प्रस्तुत एक पेपर में किया था। कई अध्ययनों, यू.एन. के अध्ययन सहित, से पता चलता है कि बीमारू राज्यों के प्रदर्शन ने भारत के सकल घरेलू उत्पाद की संवृद्धि दर को नकारात्मक तौर पर प्रभावित किया है।
भारत का विभाजन
भारत का विभाजन माउण्टबेटन योजना के आधार पर निर्मित भारतीय स्वतंत्रता अधिनियम 1947 के आधार पर किया गया। इस अधिनियम में कहा गया कि 15 अगस्त 1947 को भारत व पाकिस्तान अधिराज्य नामक दो स्वायत्त्योपनिवेश बना दिए जायेंगें ब्रिटिश सरकार सत्ता सौंप देगी। स्वतंत्रता के साथ ही 14 अगस्त को पाकिस्तान अधिराज्य (बाद में जम्हूरिया ए पाकिस्तान) और 15 अगस्त को  संघ (बाद में भारत गणराज्य) की संस्थापना की गई। इस घटनाक्रम में मुख्यतः ब्रिटिश भारत के बंगाल प्रान्त को पूर्वी पाकिस्तान और भारत के पश्चिम बंगाल राज्य में बाँट दिया गया और इसी तरह ब्रिटिश भारत के पंजाब प्रान्त को पश्चिमी पाकिस्तान के पंजाब प्रान्त और भारत के पंजाब राज्य में बाँट दिया गया। इसी दौरान ब्रिटिश भारत में से सीलोन (अब श्रीलंका) और बर्मा (अब म्यांमार) को भी अलग किया गया, लेकिन इसे भारत के विभाजन में नहीं शामिल किया जाता है। इसी तरह 1971 में पाकिस्तान के विभाजन और बांग्लादेश की स्थापना को भी इस घटनाक्रम में नहीं गिना जाता है। नेपाल और भूटान इस दौरान स्वतन्त्र राज्य थे और इस बँटवारे से प्रभावित नहीं हुए।
15 अगस्त 1947 की आधी रात को भारत और पाकिस्तान कानूनी तौर पर दो स्वतन्त्र राष्ट्र बने। लेकिन पाकिस्तान की सत्ता परिवर्तन की रस्में 14 अगस्त को कराची में की गईं ताकि आखिरी ब्रिटिश वाइसराॅय लुइस माउण्टबैटन, करांची और नई दिल्ली दोनों जगह की रस्मों में हिस्सा ले सके। इसलिए पाकिस्तान में स्वतन्त्रता दिवस 14 अगस्त और भारत में 15 अगस्त को मनाया गया।
भारत के विभाजन से करोड़ों लोग प्रभावित हुए। विभाजन के दौरान हुई हिंसा में करीब 10 लाख लोग मारे गए और करीब 1.46 करोड़ शरणार्थियों ने अपना घर-बार छोड़कर बहुमत सम्प्रदाय वाले देश में शरण ली।
महिलाओं का पुनर्वास
दोनों पक्षों ने एक-दूसरे से वादा किया कि वे दंगों के दौरान अपहृत और बलात्कार की गई महिलाओं को वापस लाने की कोशिश करेंगे। भारत सरकार ने दावा किया कि 55,000 हिंदू और सिख महिलाओं का अपहरण किया गया था, और पाकिस्तानी सरकार ने दावा किया कि दंगों के दौरान 12,000 मुस्लिम महिलाओं का अपहरण किया गया था।
पहले के दंगों के विपरीत, कलकत्ता में डायरेक्ट एक्शन डे दंगों में महिलाओं को शिकार बनाया गया था। नोआखली हिंसा के दौरान कई हिंदू महिलाओं का अपहरण कर लिया गया था। 1946 में बिहार में मुसलमानों के नरसंहार के दौरान महिला विरोधी हिंसा हुई। पटना जिले में ही हजारों का अपहरण कर लिया गया। बिहार में हिंदू महिलाओं ने कुएं में कूदकर आत्महत्या कर ली। [16] नवंबर 1946 में, गढ़मुक्तेश्वर शहर में मुस्लिम भीड़ द्वारा हिंदू लड़कियों और औरतों को नग्न, नग्न जुलूस और बलात्कार का शिकार बनाया गया था। अमृतसर में, मुस्लिम ने नग्न महिलाओं की परेड की, जिनके साथ सड़क पर आग लगाने से पहले सार्वजनिक रूप से बलात्कार किया गया था।
पृष्ठभूमि
भारत के ब्रिटिश शासकों ने हमेशा ही भारत में "फूट डालो और राज्य करो" की नीति का अनुसरण किया। उन्होंने भारत के नागरिकों को संप्रदाय के अनुसार अलग-अलग समूहों में बाँट कर रखा। उनकी कुछ नीतियाँ हिन्दुओं के प्रति भेदभाव करती थीं तो कुछ मुसलमानों के प्रति। 20वीं सदी आते-आते मुसलमान हिन्दुओं के बहुमत से डरने लगे और हिन्दुओं को लगने लगा कि ब्रिटिश सरकार और भारतीय नेता मुसलमानों को विशेषाधिकार देने और हिन्दुओं के प्रति भेदभाव करने में लगे हैं। इसलिए भारत में जब आज़ादी की भावना उभरने लगी तो आज़ादी की लड़ाई को नियंत्रित करने में दोनों संप्रदायों के नेताओं में होड़ रहने लगी।
सन् 1906 में ढाका में बहुत से मुसलमान नेताओं ने मिलकर मुस्लिम लीग की स्थापना की। इन नेताओं का विचार था कि मुसलमानों को बहुसंख्यक हिन्दुओं से कम अधिकार उपलब्ध थे तथा भारतीय राष्ट्रीय कांग्रेस हिन्दुओं का प्रतिनिधित्व करती थी। मुस्लिम लीग ने अलग-अलग समय पर अलग-अलग मांगें रखीं। 1930 में मुस्लिम लीग के सम्मेलन में प्रसिद्ध उर्दू कवि मुहम्मद इक़बाल ने एक भाषण में पहली बार मुसलमानों के लिए एक अलग राज्य की माँग उठाई। 1935 में सिंध प्रांत की विधान सभा ने भी यही मांग उठाई। इक़बाल और मौलाना मुहम्मद अली जौहर ने मुहम्मद अली जिन्ना को इस मांग का समर्थन करने को कहा। इस समय तक जिन्ना हिन्दू-मुस्लिम एकता के पक्ष में लगते थे, लेकिन धीरे-धीरे उन्होने आरोप लगाना शुरू कर दिया कि कांग्रेसी नेता मुसलमानों के हितों पर ध्यान नहीं दे रहे। लाहौर में 1940 के मुस्लिम लीग सम्मेलन में जिन्ना ने साफ़ तौर पर कहा कि वह दो अलग-अलग राष्ट्र चाहते हैं। उन्होंने कहा:
हिन्दू महासभा जैसे हिन्दू संगठन भारत के बंटवारे के प्रबल विरोधी थे, लेकिन मानते थे कि हिन्दुओं और मुसलमानों में मतभेद हैं। 1937 में प्रयागराज में हिन्दू महासभा के सम्मेलन में एक भाषण में विनायक दामोदर सावरकर ने कहा था - आज के दिन भारत एक राष्ट्र नहीं है, यहाँ पर दो राष्ट्र हैं-हिन्दू और मुसलमान। कांग्रेस के अधिकतर नेता पंथ-निरपेक्ष थे और संप्रदाय के आधार पर भारत का विभाजन करने के विरुद्ध थे। महात्मा गांधी का विश्वास था कि हिन्दू और मुसलमान साथ रह सकते हैं और उन्हें साथ रहना चाहिए। उन्होंने विभाजन का घोर विरोध किया।
उन्होंने कहा: "मेरी पूरी आत्मा इस विचार के विरुद्ध विद्रोह करती है कि हिन्दू और मुसलमान दो विरोधी मत और संस्कृतियाँ हैं। ऐसे सिद्धांत का अनुमोदन करना मेरे लिए ईश्वर को नकारने के समान है।" बहुत सालों तक गांधी और उनके अनुयायियों ने कोशिश की कि मुसलमान कांग्रेस को छोड़ कर न जाएं और इस प्रक्रिया में हिन्दू और मुसलमान गरम दलों के नेता उनसे बहुत चिढ़ गए।
विभाजन की प्रक्रिया
भारत के विभाजन के ढांचे को '3 जून प्लान' या माउण्टबैटन योजना का नाम दिया गया। भारत और पाकिस्तान के बीच की सीमारेखा लंदन के वकील सर सिरिल रैडक्लिफ ने तय की। हिन्दू बहुमत वाले इलाके भारत में और मुस्लिम बहुमत वाले इलाके पाकिस्तान में शामिल किए गए। 18 जुलाई 1947 को ब्रिटिश संसद ने भारतीय स्वतंत्रता अधिनियम पारित किया जिसमें विभाजन की प्रक्रिया को अंतिम रूप दिया गया। इस समय ब्रिटिश भारत में बहुत से राज्य थे जिनके राजाओं के साथ ब्रिटिश सरकार ने तरह-तरह के समझौते कर रखे थे। इन 565 राज्यों को आज़ादी दी गयी कि वे चुनें कि वे भारत या पाकिस्तान किस में शामिल होना चाहेंगे। अधिकतर राज्यों ने बहुमत धर्म के आधार पर देश चुना। जिन राज्यों के शासकों ने बहुमत धर्म के अनुकूल देश चुना उनके एकीकरण में काफ़ी विवाद हुआ (देखें भारत का राजनैतिक एकीकरण)। विभाजन के बाद पाकिस्तान को संयुक्त राष्ट्र में नए सदस्य के रूप में शामिल किया गया और भारत ने ब्रिटिश भारत की कुर्सी संभाली।
संपत्ति का बंटवारा
ब्रिटिश भारत की संपत्ति को दोनों देशों के बीच बाँटा गया लेकिन यह प्रक्रिया बहुत लंबी खिंचने लगी। गांधीजी ने भारत सरकार पर दबाव डाला कि वह पाकिस्तान को धन जल्दी भेजे जबकि इस समय तक भारत और पाकिस्तान के बीच युद्ध शुरु हो चुका था और दबाव बढ़ाने के लिए अनशन शुरु कर दिया। भारत सरकार को इस दबाव के आगे झुकना पड़ा और पाकिस्तान को धन भेजना पड़ा।२२ अक्टूबर १९४७ को पाकिस्तान ने कश्मीर पर आक्रमण कर दिया, उससे पूर्व माउण्टबैटन ने भारत सरकार से पाकिस्तान सरकार को ५५ करोड़ रुपये की राशि देने का परामर्श दिया था। केन्द्रीय मन्त्रिमण्डल ने आक्रमण के दृष्टिगत यह राशि देने को टालने का निर्णय लिया किन्तु गांधी जी ने उसी समय यह राशि तुरन्त दिलवाने के लिए आमरण अनशन शुरू कर दिया जिसके परिणामस्वरूप यह राशि पाकिस्तान को भारत के हितों के विपरीत दे दी गयी। नाथूराम गोडसे ने महात्मा गांधी के इस काम को उनकी हत्या करने का एक कारण बताया। लेकिन नाथुराम गोडसे का यह दुष्क्रत्य अत्यंत निंदनीय था। जिसे किसी भी रूप मे क्षमा नहीं किया जा सकता था। गांधीवादियों का मत था कि महात्मा गांधी प्राणिमात्र को एक समान द्रष्टि से देखते थे। किन्तु तात्कालीन तनाव के माहौल मे भी एसा उत्क्रष्ट चिंतन सिर्फ महात्मा गांधी जैसे महान व्यक्तित्व का ही हो सकता था, इसी कारण आम जनमानस उनकी इस उत्क्रष्ट भावना को समझ ना सका और उनके विरोधी खड़े हो उठे।  गांधी जी कि यह उदारता लोगो को देश हित के विरुद्ध लगी और अपनी इस उदारता का परिणाम गांधी जी को अपनी जान देकर चुकाना पड़ा। बेशक महात्मा गांधी जी कि हत्या देश के लिए दुर्भाग्य का दिन था।
दंगे
बहुत से विद्वानों का मत है कि ब्रिटिश सरकार ने विभाजन की प्रक्रिया को ठीक से नहीं संभाला। क्योंकि स्वतन्त्रता की घोषणा पहले और विभाजन की घोषणा बाद में की गयी, देश में शान्ति कायम रखने की जिम्मेवारी भारत और पाकिस्तान की नयी सरकारों के सर पर आई। किसी ने यह नहीं सोचा था कि बहुत से लोग इधर से उधर जायेंगे। लोगों का विचार था कि दोनों देशों में अल्पमत सम्प्रदाय के लोगों के लिए सुरक्षा का प्रबन्ध किया जायेगा। लेकिन दोनों देशों की नयी सरकारों के पास हिंसा और अपराध से निपटने के लिए आवश्यक प्रबन्ध नहीं था। फलस्वरूप दंगा हुआ और बहुत से लोगों की जाने गईं और बहुत से लोगों को घर छोड़कर भागना पड़ा। अंदाज़ा लगाया जाता है कि इस दौरान लगभग 5 लाख से 30 लाख लोग मारे गये, कुछ दंगों में, तो कुछ यात्रा की मुश्किलों से।
आलोचकों का मत है कि आजादी के समय हुए नरसंहार व अशान्ति के लिये अंग्रेजों द्वारा समय पूर्व सत्ता हस्तान्तरण करने की शीघ्रता व तात्कालिक नेतृत्व की अदूरदर्शिता उत्तरदायी थी।
जन स्थानान्तरण
विभाजन के बाद के महीनों में दोनों नये देशों के बीच विशाल जन स्थानांतरण हुआ। पाकिस्तान में बहुत से हिन्दुओं और सिखों को बलात् बेघर कर दिया गया। लेकिन भारत में गांधीजी ने कांग्रेस पर दबाव डाला और सुनिश्चित किया कि मुसलमान अगर चाहें तो भारत में रह सकें। सीमा रेखाएं तय होने के बाद लगभग 1.45 करोड़ लोगों ने हिंसा के डर से सीमा पार करके बहुमत संप्रदाय के देश में शरण ली। भारत की जनगणना 1951 के अनुसार विभाजन के एकदम बाद 72,26,000 मुसलमान भारत छोड़कर पाकिस्तान गये और 72,49,000 हिन्दू और सिख पाकिस्तान छोड़कर भारत आए। इसमें से 78 प्रतिशत स्थानांतरण पश्चिम में, मुख्यतया पंजाब में हुआ।
अन्तरराष्ट्रीय परिप्रेक्ष्य में विभाजन
अगस्त, 1947 में भारत और पाकिस्तान में सत्ता का हस्तान्तरण ब्रिटेन द्वारा उपनिवेशवादी शासन को खत्म करने की दिशा में पहला महत्त्वपूर्ण कदम था, जिसके साथ उसकी अन्तरराष्ट्रीय शक्ति के दूरगामी परिणाम जुड़े थे।
भारत का यह विभाजन अठारहवीं सदी में यूरोप, एशिया, अफ्रीका और मध्य पूर्व में किए गए अनेक विभाजनों में से एक है। प्रायः अधिकांश विभाजनों में जिस तरह विभिन्न धार्मिक समुदायों के बीच जितनी हिंसा हुई, उससे कहीं अधिक हिंसा इस विभाजन में हुई। साम्राज्यशाही ब्रिटेन द्वारा किया गया भारत का यह विभाजन उसके द्वारा किए गए चार विभाजनों में से एक है। उसने आयरलैंड, फिलिस्तीन और साइप्रस के भी विभाजन कराए। उसने इन विभाजनों का कारण यह बताया कि अलग-अलग समुदायों के लोग एक साथ मिलकर नहीं रह सकते। जबकि इन विभाजनों के पीछे केवल धार्मिक और नस्ली कारण नहीं थे, बल्कि ब्रिटेन के सामरिक और राजनीतिक हित भी शामिल थे, जिनके आधार पर समझौतों के समय उसने अपनी रणनीति बनाई और चालें चलकर विभाजन कराए। वस्तुतः, ब्रिटेन की इन्हीं चालों की वजह से ये चारों विभाजन हुए।
साहित्य और सिनेमा में भारत का विभाजन
भारत के विभाजन और उसके साथ हुए दंगे-फ़साद पर कई लेखकों ने उपन्यास और कहानियाँ लिखी हैं, जिनमें से मुख्य हैं, कितने पाकिस्तान (कमलेश्वर) पिंजर को फिल्म और तमस को प्रसिद्ध दूरदर्शन धारावाहिक के रूप में रूपांतरित किया गया है। इसके अलावा गरम हवा, दीपा महता की अर्थ (ज़मीन), कमल हसन की हे राम और 'गदर - एक प्रेम कथा' भी भारत के विभाजन पर आधारित हैं।
किस्मत खवासपुर
किस्मत खवासपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
द पिंक पैंथर २
द पिंक पैंथर २ एक २००९ की हैराल्ड ज़्वार्ट द्वारा निर्देशित एक हास्य चलचित्र है।
सुल्तान नगर गाँव, फर्रुखाबाद (फर्रुखाबाद)
सुल्तान नगर फर्रुखाबाद, फर्रुखाबाद, उत्तर प्रदेश स्थित एक गाँव है।
हैराल्ड ज़्वार्ट
हैराल्ड ज़्वार्ट एक नौर्वेइक निर्देशक हैं।
मार्टिन लुथर
मार्टिन लूथर (Martin Luther) (१४८३ - १५४६) इसाई धर्म में प्रोटेस्टवाद नामक सुधारात्मक आन्दोलन चलाने के लिये विख्यात हैं। वे जर्मन भिक्षु, धर्मशास्त्री, विश्वविद्यालय में प्राध्यापक, पादरी एवं चर्च-सुधारक थे जिनके विचारों के द्वारा प्रोटेस्टिज्म सुधारान्दोलन आरम्भ हुआ जिसने पश्चिमी यूरोप के विकास की दिशा बदल दी।
जीवनी
लूथर का जन्म जर्मनी के सेक्सनी राज्य के इस्लीडेन नामक गांव में हुआ था। उनके पिता हैंस लूथर खान के मजदूर थे, जिनके परिवार में कुल मिलाकर आठ बच्चे थे और मार्टिन उसकी दूसरी संतान थे। अट्ठारह वर्ष की अवस्था में मार्टिन लूथर एरफुर्ट के नए विश्वविद्यालय में भरती हुए और सन् 1505 में उन्हें एम॰ए॰ की उपाधि मिली। इसके बाद वह अपने पिता के इच्छानुसार विधि (कानून) का अध्ययन कने लगे किंतु एक भयंकर तूफान में अपने जीवन को जोखिम में समझकर उन्होंने संन्यास लेने की मन्नत की। इसके फल्स्वरूप वह सन् 1505 में ही संत अगस्तिन के संन्यासियों के धर्मसंघ के सदस्य बने और 1507 ई. में उन्हें पुरोहित का अभिषेक दिया गया। लूथर के अधिकारी ने उनको अपने संघ का अध्यक्ष बनाने के उद्देश्य से उन्हें विट्टेनबर्ग विश्वविद्यालय भेजा जहाँ लूथर को सन् 1512 ई. में धर्मविज्ञान में डाक्टरेटर की उपाधि मिली। उसी विश्वविद्यालय में वह बाइबिल के प्रोफेसर बने और साथ साथ अपने संघ के प्रांतीय अधिकारी के पद पर भी नियुक्त हुए।
लूथर शीघ्र ही अपने व्याख्यानों में निजी आध्यात्मिक अनुभवों के आधार पर बाइबिल की व्याख्या करने लगे। उस समय उनके अंत:करण में गहरी अशांति व्याप्त थी। ईश्वर द्वारा ठहराए हुए नियमों को सहज रूप से पूरा करने में अपने को असमर्थ पाकर वह सिखलाने लगे कि आदिपाप के कारण मनुष्य का स्वभाव पूर्ण रूप से विकृत हो गया था (दे. आदिपाप)। चर्च की परंपरागत शिक्षा यह थी कि बपतिस्मा (ईसाई दीक्षास्नान) द्वारा मनुष्य आदिपाप से मुक्त हो जाता है किंतु लूथर की धारणा थी कि बपतिस्मा संस्कार के बाद भी मनुष्य पापी ही रह जाता है और धार्मिक कार्यों द्वारा कोई भी पुण्य नहीं अर्जित कर सता अत: उसे ईसा पर भरोसा रखना चाहिए। ईसा के प्रति भरोसापूर्ण आत्मसमर्पण के फलस्वरूप पापी मनुष्य, पापी रहते हुए भी, ईश्वर का कृपापात्र बनता है। ये विचार चर्च की शिक्षा के अनुकूल नहीं थे किंतु सन् 1517 ई तक लूथर ने खुलमखुल्ला चर्च के प्रति विद्रोह किया।
सन् 1517 की घटनाओं को समझने के लिए "दंडमोचन" विषयक धर्मसिद्धांत समझना आवश्यक है। चर्च की तत्संबंधी परंपरागत शिक्षा इस प्रकार है - सच्चे पापस्वीकार द्वारा पाप का अपराध क्षमा किया जाता है। किंतु पाप के सभी परिणाम नष्ट नहीं होते। उसके परिणाम दूर करने के लिए मनुष्य को तपस्या करना अथवा दंड भोगना पड़ता हे। पाप के उन परिणामों को दूर करने के लिए चर्च पापी की सहायता कर सकता है। वह उसके लिए प्रार्थना कर सकता है और ईसा और अपने पुण्य फलों के भंडार में से कुछ अंश पापी को प्रदान कर सकता है। चर्च की उस सहायता को इंडलजंस (Indulgence) अथवा दंडमोचन कहते हैं। पापी कोई "दंडमोचन" तभी मिल सकता है जब वह पाप स्वीकार करने के बाद पाप के अपराध से मुक्त हो चुका हो तथा उस दंडमोचन के लिए चर्च द्वारा ठहराया हुआ पुण्य का कार्य (प्रार्थना, दान, तीर्थयात्रा आदि) पूरा करे। सन् 1517 ई. में रोम के संत पीटर महामंदिर के निर्माण की आर्थिक सहायता करनेवालों के पक्ष में एक विशेष दंडमोचन की घोषणा हुई। उस दंडमोचन की घोषणा करनेवाले कुछ उपदेशक पाप के लिए पश्चात्ताप करने की आवश्यकता पर कम बल देते थे और रुपया इकट्ठा करने का अधिक ध्यान रखते थे। उसी दंडमोचन को लेकर लूथर ने विद्रोह किया। उन्होंने दंडमोचन विषयक दुरुपयोग की निंदा ही नहीं की, दंडमोचन के सिद्धांत का भी विरोध करते हुए वह खुल्लमखुल्ला सिखलाने लगे कि चर्च अथवा पोप पाप के परिणामों से छुटकारा दे ही नहीं सकते, ईसा मात्र दे सकते हैं। ईसा मनुष्य के किसी पुण्य कार्य के कारण नहीं बलिक अपनी दया से ही पापों से घृणा करनेवाले लोगों को दंडमोचन प्रदान करते हैं।
रोम की ओर से लूथर से अनुरोध हुआ कि वह दंडमोचन के विषय में अपनी शिक्षा वापस ले किंतु लूथर ने ऐसा करने से इनकार किया और तीन नई रचनाओं में अपनी धारणाओं को स्पष्ट कर दिया। उन्होंने रोम के अधिकार का तथा पुरोहितों के अविवाहित रहने की प्रथा का विरोध किया, बाइबिल को छोड़कर ईसाई धर्म ने कोई और आधार नहीं माना तथा केवल तीन संस्कारों का अर्थात् बपतिस्मा, पापस्वीकार तथा यूखारिस्ट को स्वीकार किया। उत्तर में रोम ने सन् 1520 ई. में काथलिक चर्च से लूथर के बहिष्कार की घोषणा की। उस समय से लूथर अपने नए संप्रदाय का नेतृत्व करने लगे। सन् 1524 ई. में उन्होंने कैथरिन बोरा से विवाह किया। उनका आंदोलन जर्मन राष्ट्रीयता की भावना से मुक्त नहीं था और उन्हें अधिकांश जर्मन शासकों का समर्थन प्राप्त हुआ। संभवत: इस कारण से उन्होंने अपने संप्रदाय का संगठन जरूरत से अधिक शासकों पर छोड़ दिया। जब काथलिक सम्राट् चाल्र्स पंचम ने लूथरन शासकों से निवेदन किया कि वे अपने-अपने क्षेत्रों के काथलिक ईसाइयों को सार्वजनिक पूजा करने की अनुमति दें तब लूथरन शासकों न उस प्रस्ताव के विरोध में सम्राट् के पास एक तीव्र प्रतिवाद (प्रोटेस्ट) भेज दिया और सम्राट् को झुकना पड़ा। इस प्रतिवाद के कारण उस नए धर्म का नाम प्रोटेस्टैट रखा गया था।
पाश्चात्य ईसाई धर्म के इतिहास में लूथर का स्थान अत्यंत महत्वपूर्ण है। रोमन काथलिक चर्च के प्रति उनके विद्रोह के फलस्वरूप यद्यपि पाश्चात्य ईसाई संप्रदाय की एकता शताब्दियों के लिए छिन्न भिन्न हो गई थी और आज तक ऐसी ही है किंतु इससे इनकार नहीं किया जा सकता कि लूथर असाधारण प्रतिभासंपन्न व्यक्ति थे जिन्होंने सच्चे धार्मिक भावों से प्रेरित होकर विद्रोह की आवाज उठाई थी। भाषा के क्षेत्र में भी लूथर का महत्व अद्वितीय है। उन्होंने जर्मन भाषा में बहुत से भावपूर्ण भजनों की रचना की तथा बाइबिल का जर्मन अनुवाद भी प्रस्तुत किया जिससे आधुनिक जर्मन भाषा पर लूथर की अमिट छाप है।
काथलिक चर्च से अलग हो जाने के बाद लूथर ने अपना अधिकांश जीवन विट्टेनवर्ग में बिता दिया जहाँ वह विश्वविद्यालय में अपने व्याख्यान देते रहे और धर्मविज्ञान तथा बाइबिल के विषय में अपनी बहुसंख्यक रचनाओं की सृष्टि करते रहे। सन् 1546 ई. में वह किसी विवाद का समाधान करने के उद्देश्य से मैंसफेल्ड गए थे और वहाँ से लौटते हुए वह अपने जन्मस्थान आइसलेबन में ही चल बसे। उनके देहांत के समय वेस्टफेलिया, राइनलैड और बावेरिया को छोड़कर समस्त जर्मनी लूथरन शासकों के हाथ में थी। इसके अतिरिक्त लूथरवाद जर्मनी के निकटवर्ती देशों में भी फैल गया तथा स्कैनडिनेविया के समस्त ईसाई लूथरन बन गए थे।
वर्तमान समय का लूथरन धर्म
सन् 1947 ई. में प्रमुख लूथरन समुदायों ने मिलकर एक लूथरन विश्वसंघ (लूथरन वर्ल्ड फेडरेशन) की स्थापना की, उसका मुख्य कार्यालय जनीवा में है और "बलंद्र कौंसिल ऑव चर्चेज" से उसका निकट संबंध है। लूथरन विश्वसंघ का अधिवेशन पाँच वर्ष के बाद होता है। इसके द्वितीय अधिवेशन के अवसर पर तीन नए संगठन स्थापित किए गए थे, अर्थात्
वुय्यूरु
वुय्यूरु (Vuyyuru) भारत के आन्ध्र प्रदेश राज्य के कृष्णा ज़िले में स्थित एक शहर है। यहाँ एक रेलवे स्टेशन है।
इमली
इमली
इमली, (अंग्रेजी:Tamarind, अरबी: تمر هندي तमर हिन्दी "भारतीय खजूर") पादप कुल फैबेसी का एक वृक्ष है। इसके फल लाल से भूरे रंग के होते हैं, तथा स्वाद में बहुत खट्टे होते हैं। इमली का वृक्ष समय के साथ बहुत बड़ा हो सकता है और इसकी पत्तियाँ एक वृन्त के दोनों तरफ छोटी-छोटी लगी होती हैं। इसके वंश टैमेरिन्डस में सिर्फ एक प्रजाति होती है। बाहरी कड़ियाँ ==
शरीर में रक्तसंचार को बेहतर बनाने और आयरन की कमी को पूरा करने में इमली सहायक होती है, जिससे शरीर में लाल रक्त कोशि‍काओं का निर्माण अधि‍क होता है, और आपकी रोग प्रतिरोधक क्षमता भी बढ़ती है।
6 आंखों में दर्द या जलन की शिकायत होने पर भी इमली काफी मददगार होती है। ऐसा होने पर इमली के रस में दूध मिलाकर आंखों के बाहर लगाने से आराम मिलता है। आंखों में खुजली होने पर भी इमली असरकारक है। ..दस्त लगने की समस्या में इमली के बीज काफी फायदेमंद होते हैं। इमली के सूखे हुए बीजों को पीसकर उसमें अदरक पाउडर और उसमें विशप घास और सेंधा नमक मक्खन मिलाकर दूध के साथ पीने पर लाभ मिलता है।
8 बवासीर की समस्या होने पर तेल और घी को समान मात्रा में लेकर उसमें इमली की पत्तियों को तल लें अब इसमें अनार के बीज, सूखा अदरक, धनिया पाउडर डालकर पकाने के बाद दही मिलाकर खाने से लाभ होता है। खूनी बवासीर में इमली के गूदे को दलिया के साथ खाने पर आराम मिलता है।
9 शरीर के किसी अंग में किसी प्रकार की सूजन होने पर एक कटोरी में गेहूं का आटा, इमली के पत्ते, इमली का रस, एक चुटकी नमक लेकर उबालें और जब यह लेप तैयार हो जाए तो इसे गर्म रहने पर ही सूजन वाले स्थान पर लगा लें।
10 इमली में विटामिन बी कॉम्प्लेक्स भी भरपूर मात्रा में होता है, जो मांसपेशियों के विकास के लिए फायदेमंद है। इसमें मौजूद थाइमि‍न नसों के सुचारू रूप से क्रियान्वयन और मांसपेशियों के विकास में मदद करता है।
11 इमली की की छाल का पेस्ट बनाकर चेहरे पर लगाने से चेहर की झाइयां धीरे-धीरे कम होने लगती हैं। कान की समस्या होने पर इमली के रस को तेल में मिलाकर कान में डालने से फायदा होता है।
नीलांबर आयशा
नीलांबर आयशा एक भारतीय अभिनेत्री हैं जो मलयालम फिल्म उद्योग में काम करती हैं। उन्होंने अपने करियर की शुरुआत थिएटर आर्टिस्ट के तौर पर की थी। बाद में वह 1960 और 1970 के दशक के अंत में मलयालम फिल्मों में सहायक अभिनेत्री बनीं। उन्होंने 50 से ज्यादा फिल्मों में काम किया है। वह मुस्लिम समुदाय की मलयालम फिल्मों और नाटकों में अभिनय करने वाली पहली महिला थीं।
मंजू वारियर ने अपने जीवन के बारे में 2023 मलयालम भाषा की जीवनी फिल्म आयशा में नीलांबर आयशा को चित्रित किया। यह फिल्म आमिर पल्लीकल द्वारा निर्देशित और जकारिया मोहम्मद द्वारा निर्मित है।
प्रारंभिक जीवन
आयशा का जन्म तत्कालीन मद्रास प्रेसीडेंसी के नीलांबर में हुआ था। वह एक अमीर परिवार में जन्मी और उन्हें कला में रुचि थी। उनकी 13 साल की उम्र में ही शादी 47 साल के एक शख्स से कर दी गई। लेकिन शादी के पांचवें दिन उनकी शादी टूट गई। तब से वह सिंगल मां थीं।
करियर
आयशा ने 1950 के दशक में नाटकों में अभिनय करना शुरू किया। उन्होंने 1953 में 16 साल की उम्र में नाटककार एक अयामू के इज्जू नलोरू मंसनकन नोक्कू (1953) के साथ अपनी शुरुआत की। यह शो देश के विभिन्न हिस्सों में 2,500 से अधिक चरणों में प्रदर्शित किया गया था। उन्होंने बाद में केटी मुहम्मद, वैकोम मुहम्मद बशीर, खान काविल और पीजे एंटनी जैसे लोकप्रिय कलाकारों के साथ थिएटर में काम किया। उन्होंने केटी मुहम्मद द्वारा लिखित और निर्देशित इथु भूमियानु, थेक्कनाल, सृष्टि और काफिर जैसे नाटकों में मुख्य भूमिका निभाई ।
उन्होंने राजेंद्र द्वारा निर्देशित 1961 की हिंदी फिल्म एलिफेंट क्वीन के साथ बड़े पर्दे पर प्रवेश किया। अन्य कलाकारों में हेलेन और आज़ाद शामिल थे। उन्होंने एक शिकार परिवार में एक महिला की भूमिका निभाई। उन्हें इस फिल्म में एंट्री इसलिए मिली क्योंकि इसकी शूटिंग उनके गृहनगर में हुई थी। उन्होंने बाद के वर्ष में मलयालम में अपनी पहली फिल्म, कंदम बेचा कोट्टू भी की। इसके बाद वह सुबैदा, कुट्टीकुप्पयम, ओलावम थेरावम और कुप्पिवला जैसी फिल्मों में नजर आईं।
पुरस्कार और सम्मान
आयशा को 2002, में नाटक के लिए केरल संगीत नाटक अकादमी पुरस्कार मिला। उन्हें रंगमंच में उनके समग्र योगदान के लिए एसएल पुरम राज्य पुरस्कार मिला है। उन्होंने 2011 में ओमक्कुयिल पदुमबोल में अपनी भूमिका के लिए दूसरी सर्वश्रेष्ठ अभिनेत्री के लिए केरल राज्य फिल्म पुरस्कार जीता । उन्हें वर्ष 2011 में प्रेमजी पुरस्कार से भी सम्मानित किया गया था।
अब्‍दुल मसहूद खां
अब्‍दुल मसहूद खां,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की तुलसीपुर विधान सभा निर्वाचन क्षेत्र (निर्वाचन संख्या-291)से चुनाव जीता।
पूर्णा नदी
पूर्णा नदी (Purna River) पश्चिमी भारत के मध्य प्रदेश, गुजरात और महाराष्ट्र राज्यों में बहने वाली एक नदी है। यह ताप्ती नदी की एक उपनदी है।
विवरण
इस नदी का मध्यप्रदेश के बैतूल जिले की तहसील भैंसदेही में उद्गम स्थल हैं। यहां माँ पूर्णा का भव्य मंदिर काशीतालाब पर है यहां महाराष्ट्र से हर वर्ष पैदल दिंडी यात्रा मे सैकड़ो भक्त दर्शन करने आते हैं। यह जलगाँव के चांगदेव में ताप्ती में मिल जाती है।
विसाया भाषाएँ
विसाया भाषाएँ (Visayan) या बिसाया भाषाएँ (Bisaya) या बिनिसाया भाषाएँ (Binisaya) दक्षिणपूर्वी एशिया के फ़िलिपीन्ज़ देश में बोली जाने वाली ऑस्ट्रोनीशियाई भाषा परिवार की मलय-पोलेनीशियाई शाखा की लगभग ३० भाषाओं का एक भाषा परिवार है। यह तगालोग भाषा और बिकोल भाषा से सम्बन्धित हैं और यह तीनों मिलाकर मध्य फ़िलिपीनी भाषाओं का समुदाय बनाती हैं। अधिकतर विसाया भाषाएँ देश के विसाया नामक भाग में बोली जाती हैं लेकिन इसके अलावा वे बिकोल क्षेत्र (विशेषकर मासबाते), लूज़ोन से दक्षिण में स्थित द्वीपों (मसलन रोमब्लोन द्वीपसमूह के द्वीप), मिन्दनाओ के अधिकांश भागों और मिन्दनाओं से दक्षिणपश्चिम में स्थित सुलु द्वीपसमूह में भी बोली जाती हैं। मेट्रो मनिला के कुछ निवासी भी विसाया भाषाएँ बोलते हैं।
सिबुआनो (Cebuano) सर्वाधिक बोली जाने वाली विसाया भाषा है और इसे मध्य विसाया, पूर्वी विसाया के कुछ भागों, पूर्वी नेग्रोस द्वीप क्षेत्र और मिन्दनाओं के अधिकांश भागों में कुल मिलाकर लगभग ३ करोड़ लोगों द्वारा बोला जाता है। इसके बाद हिलिगायनोन भाषा को पश्चिमी विसाया के अधिकांश भाग, नेग्रोस द्वीप क्षेत्र के पश्चिमी भाग और सोकसारजेन में ७० लाख लोगों द्वारा और वराय-वराय को पूर्वी विसाया में ३० लाख लोगों द्वारा बोला जाता है।
मनोज तिवारी (अभिनेता)
मनोज तिवारी (जन्म १ फ़रवरी १९७१) भोजपुरी फिल्मों के सुपरस्टार, राजनेता और संगीत निर्देशक हैं। वे 17वीं लोकसभा के सदस्य हैं।
जीवन-यात्रा
फिल्मों में कार्य करने से पूर्व मनोज तिवारी ने तकरीबन दस साल भोजपुरी गायक के रूप में कार्य किया। सन २००३ में उन्होने फिल्म 'ससुरा बड़ा पैसा वाला'में अभिनय किया जो मनोरंजन और आर्थिक दृष्टि से बहुत सफल फिल्म साबित हुई और माना जाने लगा की भोजपुरी फिल्मों का नया मोड़ शुरू हो चुका है। इसके बाद उन्होने दो और फिल्मों 'दारोगा बाबू आई लव यू' और 'बंधन टूटे ना'नामक फिल्मों में अभिनय किया।
मनोज तिवारी ने एक टेलीविज़न कार्यक्रम 'चक दे बच्चे' में बतौर मेज़बान कार्य किया। सन २०१० में मनोज तिवारी ने प्रतिभागी के तौर पर रियलिटी शो 'बिग बॉस' में हिस्सा लिया। मनोज तिवारी और श्वेता तिवारी 'कब अइबू अंगनवा हमार' और 'ए भौजी के सिस्टर' नामक फिल्मों में साथ-साथ कार्य कर चुके हैं। सन २०११ के मध्य में मनोज और उनकी पत्नी रानी में अलगाव हो गया।
मनोज तिवारी ने नयी धुनें,गाने और एल्बम बनाना जारी रखा। उन्होंने अनुराग कश्यप द्वारा निर्देशित फिल्म 'गैंग्स ऑफ वासेपुर' के लिए एक लोकप्रिय गीत 'जिया हो बिहार के लाला' भी गाया। मनोज तिवारी सन २०११ में बाबा रामदेव द्वारा रामलीला मैदान पर शुरू किए गए भ्रष्टाचार विरोधी आंदोलन और अन्ना आंदोलन में सक्रिय रहे। २००९ में मनोज तिवारी ने समाजवादी पार्टी की ओर से राजनीति में अपना भविष्य आज़माया था किन्तु असफल रहे थे। फिलहाल तिवारी बीजेपी की तरफ से राजनीति में सक्रिय हैं।और उतर-पूर्वी दिल्ली से संसद सदस्य हैं।
राजनीतिक जीवन
सन २००९ में मनोज तिवारी ने गोरखपुर लोक सभा निर्वाचन क्षेत्र से १५वीं लोकसभा चुनाव में बतौर समाजवादी पार्टी उम्मीदवार हिस्सा लिया किन्तु भारतीय जनता पार्टी के उम्मीदवार योगी आदित्यनाथ से चुनाव हार गए। मनोज तिवारी अगस्त महीने में अन्ना हज़ारे द्वारा शुरू किए गए भ्रष्टाचार विरोधी अभियान में भी सक्रिय रहे। सन २०१४ के आम चुनावों में मनोज तिवारी उत्तर पूर्वी दिल्ली लोक सभा निर्वाचन क्षेत्र से भारतीय जनता पार्टी के उम्मीदवार घोषित किए गए और चुनाव जीत गए।
व्यक्तिगत जीवन
मनोज तिवारी ने 1999 में अपनी पहली पत्नी रानी तिवारी से शादी की। उनकी एक बेटी है जिसका नाम रीति है। 2011 में, मनोज और रानी शादी के 11 साल बाद तलाक की कार्यवाही में शामिल थे। उन्होंने 2012 में तलाक ले लिया।
बाद में उन्होंने सुरभि से शादी की, जिनसे उनकी एक बेटी है, जिसका जन्म 30 दिसंबर 2020 को हुआ।
क्रिकेट का समर्थन
मनोज तिवारी क्रिकेट के समर्थक हैं और इन्होंने बनारस हिन्दू विश्वविद्यालय की ओर से खेला भी है। अपने गृह-क्षेत्र में क्रिकेट को बढ़ावा देने के लिए तिवारी ने इंडियन प्रीमियर लीग में अपनी टोली बनाने की भी कोशिश की। वो बिहार क्रिकेट की कीर्ति आजाद एसोसिएशन से भी सम्बद्ध रहे हैं। इनकी महेंद्र सिंह धोनी से शुरू से ही अच्छी मित्रता रही है। उन्होने ये घोषणा की थी कि वो विश्व कप २०११ की विजेता टीम इंडिया को समर्पित एक मंदिर का निर्माण करवाएँगे। उन्होंने यह भी कहा है कि वो अपने गृह नगर के कैमूर जिले में एक विश्व स्तर के क्रिकेट स्टेडियम का निर्माण कराने की योजना बना रहे हैं।
फिल्मों में योगदान
अभिनेता से नेता बने मनोज तिवारी की कुछ चुनिन्दा भोजपुरी फिल्में निम्नवत हैं-
नसनकोट (अनंतपुर)
नसनकोट (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
वेदमती शैली
वेदमती शैली छत्तीसगढ़ की प्रसिद्ध नृत्य-नाट्य पंडवानी की एक शैली का नाम है। वेदमती शैली का आधार है शास्त्र। खड़ी भाषा में सबलसिंह चौहान के महाभारत, जो पद्यरुप में हैं। वेदमती शैली के गायक गायिक वीरासन पर बैठकर पंडवानी गायन करते है। श्री झाडूराम देवांगन, जिसके बारे में निरंजन महावर का वक्तव्य है "महाभारत के शांति पर्व को प्रस्तुत करनेवाले निसंदेह वे सर्वश्रेष्ठ कलाकार है।" एवं पुनाराम निषाद तथा पंचूराम रेवाराम पुरुष कलाकारों में है जो वेदमती शैली के अपनाये है। महिला कलाकारों में है लक्ष्मी बाई एवं अन्य कलाकर।
ऋषभ पंत
इन्हे भारत का 'गिलक्रीस्ट ' कहा जाता है ये अपनी बिस्फोटक बल्लेबाजी के लिऐ जाने जाते है, खिलाड़ी खेलता अच्छा है लेकिन शॉट चयन गलत हो जाता है!इशा नेगी इन पर एकतरफा मोहब्बत है।
ऋषभ पंत अपने प्रथम श्रेणी क्रिकेट की शुरुआत 22 अक्तूबर 2016 को 2016–16 की रणजी ट्रॉफी में की थी। और लिस्ट ए क्रिकेट की शुरुआत 24 दिसंबर (दिसम्बर) 2015 को 2015–16 विजय हजारे ट्रॉफी में की थी।
ऋषभ पंत जिन्हें पहली बार भारत के इंग्लैंड दौरे पर टेस्ट टीम में जगह दी गयी। ऋषभ पंत को टी20 सीरीज के लिए पंत को बल्लेबाज के तौर पर चुना गया. वेस्टइंडीज में हो रहे इस मैच में ऋषभ को महेंद्र सिंह धोनी के स्थान पर चुना गया है
2022 मे श्रीलंका के खिलाफ ऋषभ पंत ने बेंगलुरु टेस्ट में सबसे तेज फिफ्टी का रिकॉर्ड बनाया, ऋषभ पंत ने सिर्फ 28 बॉल में फिफ्टी जड़ी और कपिल देव के कई साल पुराने रिकॉर्ड को तोड़ दिया |
इसकेअलावा पंत सबसे कम पारियों में 1000 रन बनाने वाले भारतीय विकेटकीपर बल्लेबाज भी है | उन्होंने ये रिकॉर्ड 2021 मे ऑस्ट्रेलिया के खिलाफ ब्रिस्बेन टेस्ट में  बनाया था |
भारतीय प्रीमियर लीग
ऋषभ पंत ने साल 2016 में दिल्ली कैपिटल्स के लिए खेलते हुए अपने आईपीएल करियर की शुरुआत की थी। इसके बाद से अभी तक पंत दिल्ली कैपिटल्स का ही हिस्सा हैं। दिल्ली कैपिटल्स के लिए ऋषभ पंत का प्रदर्शन इतना ज्यादा जबरदस्त रहा है कि इंडियन प्रीमियर लीग 2021 में उन्होंने टीम की कप्तानी भी की।
अपने IPL करियर में अभी तक ऋषभ पंत ने 76 मुकाबले खेले हैं, जिसमें 35.26 की औसत और 149.80 के शानदार स्ट्राइक रेट से 2292 रन बनाए हैं। इस बीच पंत ने अपने करियर में 14 अर्धशतक और एक शतक भी लगाया है। ऋषभ पंत का IPL में सर्वश्रेष्ठ स्कोर 128* रन रहा। ऋषभ पंत ने भारतीय टीम के लिए टेस्ट में अपना डेब्यू साल 2018 में किया था। आपको बता दें कि 2017 में टी20 फॉर्मेट के जरिए अपने अंतरराष्ट्रीय करियर की शुरुआत करने वाले पंत ने 2018 में टेस्ट डेब्यू किया। अभी तक अपने टेस्ट करियर में ऋषभ पंत ने 20 मुकाबले खेले हैं, जिसमें उन्होंने 45.26 की औसत से 1358 रन बनाए हैं। इस बीच पंत ने 4 शतक और 17 अर्धशतक भी लगाए हैं। ऋषभ पंत का सर्वश्रेष्ठ स्कोर 159* रन रहा है।
ऋषभ पंत ने आईपीएल 2022 में दिल्ली के कप्तान के रूप में बहुत अच्छा प्रदर्शन किया थे. आईपीएल 2022 के नौ मैचों में पंत ने 33.43 का औसत और 149.04 के अच्छे स्ट्राइक-रेट से 234 रन बनाए थे.
मथकोट, घाट तहसील
मथकोट, घाट तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
मोहानिया
मोहानिया भभुआ प्रदेश - जिला भभुआ - बिहार स्थान 24.95° N 84.03° E क्षेत्रफल - समुद्र तल से ऊँचाई वर्ग कि॰मी॰
भनोटिया, चौखुटिया तहसील
भनोटिया, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कोलडाँडा
नेपाल देशके पश्चिमांचल विकास क्षेत्र के लुम्बिनी अंचल में अवस्थित पाल्पा जिल्ला का यें जगा एक अत्याधिक उर्वर एवं घना वस्ती सें भरा हुआ सुन्दर गाँव हैं। नेपाल में इसे गाँउ विकास समिति और गाविस के रूपमें जानाजाता हैं।
कुआँ पोखर
कुआँ पोखर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
कापालिक शैली
कापालिक शैली छत्तीसगढ़ एवं मध्यप्रदेश की नृत्य-नाटिका पंडवानी की एक शैली होती है। यह शैली गायक गायिका के स्मृति में या "कपाल"में विद्यमान रहती है, अतएव कापालिक शैली कहलाती है। इस शैली की विख्यात गायिक है तीजन बाई, शांतिबाई चेलकने, उषा बाई बारले।
खस्यौली
नेपाल देशके पश्चिमांचल विकास क्षेत्र के लुम्बिनी अंचल में अवस्थित पाल्पा जिल्ला का यें जगा एक अत्याधिक उर्वर एवं घना वस्ती सें भरा हुआ सुन्दर गाँव हैं। नेपाल में इसे गाँउ विकास समिति और गाविस के रूपमें जानाजाता हैं।
ज़री जामणी
ज़री जामणी (Zari Jamani) भारत के महाराष्ट्र राज्य के यवतमाल ज़िले में स्थित एक गाँव है। यह इसी नाम की तालुका में स्थित है।
जनसांख्यिकी
भारत की 2011 जनगणना में इसे दो ग्रामों में गिना गया है। ज़री ग्राम में 1,535 निवासी और जामणी ग्राम में 1,302 निवासी थे।
नागवरं (कृष्णा)
नागवरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
सूरजपुर गाँव, फर्रुखाबाद (फर्रुखाबाद)
सूरजपुर फर्रुखाबाद, फर्रुखाबाद, उत्तर प्रदेश स्थित एक गाँव है।
अभय नरायन सिंह पटेल
अभय नरायन सिंह पटेल,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सगड़ी विधान सभा निर्वाचन क्षेत्र (निर्वाचन संख्या-345)से चुनाव जीता।
महामृत्युंजय मंदिर
महा मृत्युंजय मंदिर हिंदू भगवान शिव को समर्पित एक हिंदू मंदिर है, जो नगाँव, असम, भारत में स्थित है। यह मंदिर अपने स्थापत्य की दृष्टि से विशेष है क्योंकि यह एक शिवलिंग के रूप में बना है। यह 126 फुट की ऊंचाई पर दुनिया का सबसे बड़ा शिवलिंग है। इस विशेषता ने इसे अद्वितीय और भक्तों के लिए बहुत आकर्षक बना दिया है।
इतिहास
मंदिर का निर्माण 2003 में आचार्य भृगु गिरि महाराज द्वारा शुरू किया गया था, यह वह स्थान है जहाँ वे ध्यान करते थे और वह स्थान है जहाँ गुरु शुक्राचार्य ने महामृत्युंजय मंत्र का प्रदर्शन किया था । इसी विचार के आधार पर आचार्य भृगु गिरि महाराज ने मंदिर निर्माण (प्राण प्रतिष्ठा) के लिए इस स्थान को चुना था। निर्माण की प्रारंभिक योजना वर्ष 2003 में शुरू हुई थी लेकिन अन्य वास्तुकारों और इंजीनियरों के कई प्रयासों के बाद, अंतिम इंजीनियरिंग और डिजाइन का काम एर द्वारा किया गया था। नारायण शर्मा. इंजीनियरिंग में निपुणता के प्रतिबिंब के कारण भी मंदिर बहुत महत्वपूर्ण है।
क्लैमेन पिस्क
क्लैमेन पिस्क (Klemen Pisk) (जन्म 31 जुलाई 1973 को स्लोवेनिया के क्रांज़ में) स्लोवेनियाई कवि, लेखक, अनुवादक और संगीतकार है।
महामृत्युंजय मंदिर
उद्घाटन और प्राण प्रतिष्ठा महोत्सव
मंदिर का उद्घाटन प्राण प्रतिष्ठा महोत्सव द्वारा किया गया, पूजा (पूजा) 22 फरवरी को घोषित की गई और 25 फरवरी 2021 को समाप्त हुई, विशिष्ट अतिथि के रूप में केंद्रीय गृह मंत्री श्री अमित शाह, असम में स्वास्थ्य और शिक्षा मंत्री (वर्तमान मुख्यमंत्री) डॉ हिमन्त बिश्व शर्मा और पूर्व असम के मुख्यमंत्री श्री सर्वानंद सोनोवाल ने महा मृत्युंजय मंदिर की पूजा और यज्ञ में भाग लिया था। यज्ञ के लिए 108 यज्ञ कुंडों की स्थापना की गईऔर प्राण प्रतिष्ठा यज्ञ करने के लिए तमिलनाडु से लगभग 250 पुजारी आए। प्राण प्रतिष्ठा यज्ञ के पूरा होने के बाद मंदिर 26 फरवरी 2021 से भक्तों के लिए खोल दिया गया।
क्लैमेन पिस्क
उनकी काव्य और गद्य का कई विदेशी भाषाओं में अनुवाद हुआ है और स्लोवेनिया, ऑस्ट्रिया, बोस्निया, चैक गणराज्य, लिथुआनिया, पौलेण्ड और फिनलैण्ड में प्रकाशित हुई है।
महामृत्युंजय मंदिर
जगह
महामृत्युंजय मंदिर असम के हृदय शहर गुवाहाटी से लगभग 120 किमी दूर महापुरुष श्रीमंत दामोदर पथ, कालाजुगी, पुरणीगुदाम, बरदुआ क्षेत्र नगाँव, असम में स्थित है ।
क्लैमेन पिस्क
क्लैमेन पिस्क की सब से लोकप्रिय कविता का नाम है "द हर्मिट एण्ड द वुल्फ़" और हिन्दी में नेहल मेहता द्वारा उसका अनुवाद किया गया था।:
महामृत्युंजय मंदिर
भूकंप का प्रभाव
28 अप्रैल 2021 को असम और पूर्वोत्तर क्षेत्र में बड़े पैमाने पर भूकंप की सूचना दी गई, जो रिक्टर पैमाने पर 6.7 मापा गया और उस झटके के कारण मंदिर के 126 फीट के ऊपरी हिस्से में मामूली दरार देखी गई, जिसे सजावटी क्षति कहा जा सकता है और कोई संरचनात्मक क्षति नहीं हुई है।
क्लैमेन पिस्क
<i>केकडे ने रेत में लकीर खींची और कहा: ‘तुम इस लकीर को पार नहीं कर सकते.’ फिर उसने एक वृत्त बनाया और कहा: ‘तुम्हे इस वृत्त के अंदर रहना होगा. तुम उसे पार कर सकते हो लेकिन लकीर से उपर नहीं’. फिर तूफ़ान आया और लकीर अद्रश्य हो गई। भेडिया वृत्त में खडा था। सर्दी और बरसात से वह थक गया था, लेकिन वह अपनी जगह पर डटा रहा. उसे पता नहीं था कि अभी भी लकीर रही है या नहीं, जब कि लकीर रेत पर कभी भी खींची हुई नहीं थी।’ </i>
इजेन अली: द मूवी
एजेन अली: द मूवी एक 2019 मलेशियाई मलय-भाषा कंप्यूटर-एनिमेटेड स्पाई-फाई एक्शन फिल्म है। फिल्म एक 12 वर्षीय जासूस एजेंट, अली का अनुसरण करती है, क्योंकि वह MATA, गुप्त एजेंसी में अपनी भूमिका को स्वीकार करता है, और उस गुप्त तकनीक को उजागर करता है जिसने साइबरया के भाग्य को खतरे में डाल दिया है। लेकिन अली के लिए अज्ञात, MATA ने IRIS, IRIS NEO का एक नया उन्नत संस्करण भी बनाया है, ताकि ओवरराइड का उपयोग वसीयत में किया जा सके। जबकि नया उपकरण स्वयं सभी एजेंटों के लिए उपयोग करना शुरू कर देता है, अली MATA के लिए इसकी उपयोगिता पर सवाल उठाते हैं। वह निकी नाम के एक अन्य रहस्यमय व्यक्ति से संपर्क करता है, जो अली के बीच एक व्यक्तिगत संबंध रखता है। माता के प्रति अपनी वफादारी को जोखिम में डालकर, एजेन अली अब उन रहस्यमयी कड़ियों को उजागर करने के लिए अपने रोमांचकारी पीछा शुरू करेंगे।
स्थानीय टीवी एनीमेशन शृंखला एजेन अली पर आधारित, यह डब्ल्यूएयू एनिमेशन की पहली फिल्म है। यह उस्माह जैद यासीन द्वारा निर्देशित है और खुद उसामाह, शफीक ईसा और फौद एमडी दीन द्वारा सह-लिखित है।
यह फिल्म 3 देशों में एक साथ रिलीज़ हुई है: मलेशिया, सिंगापुर और ब्रुनेई में 28 नवंबर 2019 को, इंडोनेशिया में 1 जनवरी 2020 को और वियतनाम में आसियान फिल्म वीक 2020 के लिए।
इसे अपने एक्शन दृश्यों, कहानी, चरित्र विकास और भावनात्मक गहराई के लिए प्रशंसा के साथ स्थानीय स्तर पर दर्शकों और आलोचकों से सकारात्मक समीक्षा मिली है। इसने मलेशिया में RM30 मिलियन से अधिक की कमाई की, जिससे यह अब तक की सबसे अधिक कमाई करने वाली मलेशियाई एनिमेटेड फिल्म बन गई।
सीक्वल फिल्म की योजना बनाई जा रही है।
कहानी
कहानी की शुरुआत 15 साल के फ्लैशबैक से होती है। दो युवतियां, आलिया और निकी एक प्रतिबंधित कार्गो क्षेत्र में घुस जाती हैं और माक याह नाम की एक बूढ़ी महिला के लिए एक कृत्रिम दिल चुरा लेती हैं। लौटकर, स्तंभ नेताओं द्वारा उनका हस्तक्षेप किया जाता है। भागने की कोशिश में, आलिया हार जाती है और घिर जाती है, जो निकी को उपकरणों के साथ भागने के लिए जोर देती है, जबकि वह नेताओं से लड़ना जारी रखती है।
वर्तमान में, साइबरया के महापौर दातो ओथमैन को ले जाने वाले विमान को चार अज्ञात भारी बख्तरबंद घुसपैठियों द्वारा अपहरण कर लिया गया है। वह M.A.T.A से मदद मांगता है और बचाव के लिए अली अपनी टीम के साथ आता है। लड़ाई के दौरान, उनके नेता ने विमान को नुकसान पहुँचाते हुए एक बम विस्फोट किया। मेयर को बाहर निकाल दिया जाता है, और घुसपैठिए भाग जाते हैं। टीम स्थिति को संभालने के लिए संघर्ष कर रही है; अली विमान को अंशांकित करने का प्रयास करता है लेकिन विफल रहता है। दो नए एजेंट, बॉबी (इनविसो) और फिट (टेक्नो) मदद के लिए आते हैं। बॉबी मेयर को बचा लेता है और फिट एक नए उपकरण के ओवर-राइड मोड के साथ विमान को स्थिर कर देता है, जो आई.आर.आई.एस को प्रतिबिंबित करता है, आश्चर्यजनक अली। अली को बाद में आई.आर.आई.एस एटलस और ओवरराइड मोड पर आधारित आई.आर.आई.एस नियो की एक नई गुप्त परियोजना के बारे में दयांग और गैंज़ द्वारा जानकारी दी गई; और हर एजेंट नए प्रोटोटाइप का उपयोग करने के लिए स्वतंत्र था, साथ ही I.R.I.S का इतिहास भी बता रहा था। अली को अपने मूल I.R.I.S और M.A.T.A की आवश्यकता पर संदेह होने लगता है, जो उसे एक नई इकाई देने का आश्वासन देता है। कथित तौर पर, वर्तमान में बॉबी और फिट द्वारा इसका परीक्षण किया जा रहा था।